ຊາວລາວ ແລະກຳປູເຈຍ ປະທ້ວງ ການຈະມາຢ້ຽມຢາມ ຂອງທ່ານ Nguyen Phu Trong
ຊາວລາວ ແລະກຳປູເຈຍ ກວ່າ 400 ຄົນ ໂຮມຊຸມປະທ້ວງ ການຈະມາຢ້ຽມຢາມ ຂອງເລຂາທິການໃຫຍ່ ພັກຄອມມິວນິສ ຫວຽດນາມ ທ່ານ Nguyen Phu Trong.
ໃນລາຍການຊີວິດຊາວລາວມື້ນີ້ ເຮົາຈະສະເໜີ ການສຳພາດ ກັບທ່ານສັນຕິ ເສຣີ ແລະ ທ່ານນາງບຸນຈັນ ເສນທະວົງ ສັງກັດ ຢູ່ໃນປະຊາຄົມລາວ ອາເມຣິກັນ ທີ່ໄດ້ເຂົ້າຮວມກັບ ປະຊາ ຄົມກຳປູເຈຍ ທີ່ມາຈາກ ຫົກອົງການຈັດຕັ້ງ ເພື່ອປະທ້ວງໃນ ວັນສຸກ ທີ່ 26 ຢູ່ຕໍ່ໜ້າ ສະພາສູງ ສຫລ ຮຽກຮ້ອງໃຫ້ ສະພາ ແຫ່ງຊາດ ແລະ ປະທານາທິບໍດີ ກົດດັນ ລັດຖະບານ ຫວຽດ ນາມ ໃຫ້ຄວາມເຄົາລົບເສຣີພາບ ໃນການນັບຖືສາສະໜາ ການປາກເວົ້າ ຂອງຊາວພື້ນເມືອງ ຢູ່ໃນຫວຽດນາມ ແລະ ສົ່ງສານການຈະເດີນທາງມາຢ້ຽມຢາມ ສຫລ ຂອງເລຂາທິ ການໃຫຍ່ ພັກຄອມມິວນິສ ຫວຽດນາມ ໃນວັນທີ່ 10 ເດືອນ ກໍລະກົດ ຄືວັນສຸກສັປດາໜ້ານີ້ ເຊີນທ່ານພົບກັບ ກິ່ງສວັນ ໄດ້ເລີຍ ນັ້ນແມ່ນສຽງຮ້ອງໂຮຂອງ ບັນດາຊາວກຳປູເຈຍ ແລະຊາວລາວ- ອາເມຣິກັນ ຈຳນວນ 400 ຮ້ອຍກວ່າຄົນ ທີ່ໄດ້ມາເຕົ້າ ໂຮມກັນຢູ່ ຕໍ່ໜ້າ ສະພາສູງແຫ່ງຊາດ ສຫລ ທີ່ນະຄອນຫລວງ ວໍຊິງຕັນ ໃນ ວັນສຸກ ທີ 26 ຜ່ານມາ ຈຸດປະສົງກໍແມ່ນເພື່ອເປັນການສົ່ງສານ ເຖິງລັດຖະບານ ສະຫະລັດ ແລະການມາຢ້ຽມຢາມ ເລຂາທິການ ໃຫຍ່ຂອງ ພັກຄອມມິວນິສ ຫວຽດນາມ ໃນວັນທີ່ 10 ເດືອນກໍລະ ກົດຈະມາເຖິງນີ້ ພາຍໃຕ້ດິນຟ້າອາກາດອັນແຈ່ມໃສ ຢູ່ຕໍ່ໜ້າສະພາສູງແຫ່ງຊາດ ສຫລ ໄດ້ມີຊາວກຳປູເຈັຍ ແລະຊາວລາວ-ອາເມຣິກັນ ທີ່ມາຈາກຫົກ ອົງການຈັດຕັ້ງດັ່ງຕໍ່ ລົງໄປນີ້ຄື ມູນນິທິກູ້ໄພແຫ່ງຊາດ, ເຄຶ່ອຂ່າຍປະຊາຊົນກຳປູເຈຍ, ມູນນິທິ ກຳປູເຈຍ ກຣົມ, ພະລັງຮວມຊາດລາວ, ສະພາສິດທິມະນຸດລາວ ແລະ Degar Foundation ຊຶ່ງເປັນອົງ ການຈັດຕັ້ງຂອງຊາວມົງຕາຍາ ທີ່ມາຈາກ ຫວຽດນາມ ອ້າງອີງຕາມຖະແຫລງການຂ່າວ ສານສະບັບນຶ່ງແມ່ນວ່າ ເຂົາເຈົ້າໄດ້ພາກັນຮຽກຮ້ອງໃຫ້ ສະພາແຫ່ງຊາດ ແລະປະທານາ ທິບໍດີ ກົດດັນລັດ ຖະບານຜະເດັດການຫວຽດນາມ ໃຫ້ຄວາມເຄົາລົບເສຣີພາບ ໃນການ ນັບຖືສາສະໜາ ການປາກເວົ້າ ຂອງຊາວພື້ນເມືອງ ຢູ່ໃນຫວຽດນາມ ຫ້າມການຂາຍອາ ວຸດ ໃຫ້ແກ່ລັດຖະບານ ຜະເດັດການຫວຽດນາມ ຫ້າມລັດຖະບານ ຜະເດັດການຫວຽດ ນາມ ບໍ່ໃຫ້ເຂົ້າຮວມໃນຂໍ້ຕົກລົງການຄ້າຂ້າມທະເລ ຫລື (TTP) ຍຸຕິຫວຽດນາມ ບໍ່ໃຫ້ສີດ ຝຸ່ນເຄມີທຳລາຍເຄື່ອງປູກຂອງຝັງຂອງຊາວສວນ ຢູ່ໃນດິນແດນກຳປູເຈຍດັ່ງນີ້ເປັນຕົ້ນ ບັນດາຜູ້ປະທ້ວງພາກັນຖືທຸງອະດີດ ພະລາຊາອານາຈັກລາວ ທຸງກຳປູເຈຍ ທຸງຊາວມົງຕາຍາ ແລະທຸງສະຫະລັດ ຮ້ອງໂຮເປັນ ສຽງດຽວກັນອອກມາເປັນພາສາອັງກິດວ່າ “ເປັນຫຍັງເຮົາມາຢູ່ ທີ່ນີ້ໃນມື້ນີ້” ແລະມີສຽງຕອບອອກມາວ່າ “ຫວຽດນາມ ຈົ່ງເອົາ ປະເທດຂອງພວກເຮົາຄືນມາ, ຈົ່ງສົ່ງເສຣີພາບຄືນມາໃຫ້ພວກ ເຮົາ ” ເປົ້າໝາຍອັນສຳຄັນຂອງການປະທ້ວງຄັ້ງນີ້ອີກອັນນ່ຶງ ກໍແມ່ນເພື່ອ ສົ່ງສານເຖິງການມາຢ້ຽມຢາມ ນະຄອນຫລວງ ວໍຊິງ ຕັນ ຢ່າງເປັນທາງການຂອງ ເລຂາທິການໃຫຍ່ ພັກຄອມມິວ ນິສ ຫວຽດນາມ ທ່ານ Nguyen Phu Trong ຊຶ່ງຄາດວ່າຈະ ເດີນທາງມາເຖິງໃນວັນທີ່ 10 ກໍລະກົດອາທິດໜ້ານີ້ ພາກສ່ວນສຳຄັນຂອງການຢ້ຽມຢາມ ສະຫະລັດ ຂອງທ່ານ Trong ກໍຄື ເຮັດໃຫ້ຄວາມພະຍາຍາມຂອງ ລັດຖະບານ ສະຫະລັດ ທີ່ຈະເຄື່ອນຍ້າຍໄປໜ້າສູ່ ການປອງດອງກັນ ແລະ ສ້າງສຳພັນທະໄມຕີໃຫ້ເປັນປົກກະຕິກັບ ຫວຽດນາມ ແລະສ້າງຕັ້ງພື້ນຖານ “ເສົາຄ້ຳຂອງເອເຊຍ” ໃນນະໂຍ ບາຍຕ່າງປະເທດ ແລະຕົກລົງການຄ້າຢູ່ເອເຊຍ ແຄມຝັ່ງ ມະຫາສະມຸດປາຊິຟິກ ໃນຂະນະທີ່ປົວແປງບາດແຜສົງ ຄາມຫວຽດນາມ ຮວມທັງຄວາມເສຍຫາຍ ທີ່ເກີດມາຈາກ ຝົນສີເຫລືອງທີ່ ກອງທັບສະຫະລັດ ໄດ້ວ່ານລົງໃນປາງສົງຄາມວຽດນາມ ອັນເປັນ ຄວາມປາດຖະໜາ ແລະເປົ້າໝາຍທີ່ຈຳເປັນ ໂດຍບໍ່ກ່າວເຖິງການທຳຮ້າຍສິດທິມະນຸດອັນສຳຄັນ ທີ່ລັດຖະບານຫວຽດນາມ ກຳລັງປະຕິບັດຢູ່ ຕະຫຼອດທັງຄວາມພະຍາຍາມ ຂອງເຂົາເຈົ້າ ທີ່ຈະຄວຍຄຸມເສດຖະກິດ ແລະການເມືອງຢູ່ໃນເຂດເອເຊຍຕາເວັນອອກ ສຽງໃຕ້ ຜ່ານວິທີ່ການທຳຮ້າຍ ຮວມທັງສີດເຄມີ ໃສ່ຜົນປູກໃນດິນແດນກຳປູເຈຍ ເພື່ອ ຄັບໄລ່ຊາວປູກຝັງ ອອກຈາກເຂດທີ່ມີການໂຕ້ແຍ້ງກັນນັ້ນ ໃນບັນດາສະມາຊິກສັງຄົມລາວຈຳນວນນຶ່ງ ໃນຂົງເຂດນະຄອນຫລວງ ວໍຊິງຕັນ ແລະລັດ ຕ່າງໆ ຜູ້ນຶ່ງກໍແມ່ນ ຍານາງບຸນຈັນ ເສນຖະວົງ ສະຕີລາວ-ອາເມຣິກັນ ຊຶ່ງໄດ້ໃຫ້ຂໍ້ຄິດເຫັນ ກ່ຽວກັບການມາຮ່ວມປະທ້ວງຄັ້ງນີ້ ທີ່ທ່ານນາງໄດ້ກ່າວຕໍ່ ວີໂອເອວ່າ : ຄວາມເປັນຫ່ວງທີ່ຍານາງບຸນຈັນໄດ້ກ່າວມານີ້ ແມ່ນໄດ້ອ້າງອິງ ແລະໄດ້ຮັບຂໍ້ມູນມາຈາກໃສ? ສຳລັບພວກທີ່ຕັ້ງໜ້າຕັ້ງຕາເດິນທາງມາແຕ່ກວາງໄກຈາກຕ່າງລັດ ເຊັ່ນລັດ Texas ຢູ່ທາງທິດໃຕ້ຂອງ ສະຫະລັດ ກໍມີຄືທ່ານສັນຕິ ເສຣີ ຊຶ່ງທ່ານຜູ້ນີ້ໄດ້ໃຫ້ຂໍ້ຄິດເຫັນຕໍ່ ວີໂອເອວ່າ: ທີ່ທ່ານໄດ້ຟັງສິ້ນສຸດລົງໄປ ແມ່ນການສຳພາດ ທ່ານສັນຕິ ເສຣີ ນຶ່ງໃນຈຳນວນ ບັນດາຊາວກຳປູເຈຍ ແລະຊາວລາວ ກວ່າ 400 ຄົນ ທີ່ໄດ້ພາກັນມາປະທ້ວງຢູ່ຕໍ່ໜ້າຕຶກສະພາ ສະຫະລັດ ທີ່ນະຄອນຫລວງ ວໍຊິງຕັນ ແລງວັນພະຫັດໜ້າ ເຮົາຈະນຳເອົາ ຊີວິດຊາວລາວເລື້ອງໃໝ່ມາສະເໜີທ່ານ ກະລຸນາຕິດຕາມຮັບຟັງ